प्रियरंजन दासमुंशी पिछले नौ सालों से कोमा में थे लेकिन उनके ठीक होने की उम्मीद की किरण कांग्रेसी कार्यकर्ताओं और उनके परिवार को दिलों में जलती थी. 

आठ सालों के कोमा के बावजूद 2016 में बंगाल चुनाव के दौरान कांग्रेस ने 90 लोगों के कैपेंन कमेटी में उनका नाम दर्ज किया था. उनकी पत्नी और राज्यसभा सांसद दीपादास मुंशी ने लिस्ट देखी तो उन्हें लगा कि ये नाम ग़लती से वहां पर दर्ज हो गया है. 

दीपा दासमुंशी ने पश्चिम बंगाल प्रभारी सीपी जोशी को बताया तो उन्होंने कहा कि प्रियरंजन दास मुंशी का नाम ग़लती से नहीं गया है. वो पश्चिम बंगाल के नेता हैं, उनकी अपनी पहचान है और कांग्रेस कार्यकर्ताओं के बीच में काफ़ी लोकप्रिय हैं. यही कारण हैं कि उनका नाम कमेटी के 19वें नंबर पर दर्ज है. 

दासमुंशी की ताक़त

ये प्रिरंजन दासमुंशी की ताक़त थी. यूपीए में सूचना प्रसारण मंत्री रहे प्रियरंजन दास मुंशी को 2008 में जब दिल का दौरा पड़ा और पक्षाघात हुआ तब वे अपने राजनीतिक करियर के शिखर पर थे. आम लोगों की भाषा में कहे तो उनकी दिमाग की कुछ नसें इस तरह से प्रभावित हुई हैं कि उन्होंने काम करना बंद कर दिया है. 

इसकी वजह से उनके शरीर के दूसरे अंग तो काम कर रहे थे लेकिन उनका दिमाग काम नहीं कर रहा था और वो कोमा में चले गए. 

बंगाल चुनाव में कांग्रेसियों ने प्रियरंजन दासमुंशी को काफ़ी याद किया था. माना जाता है कि प्रणब मुखर्जी के बाद दासमुंशी ही बंगाल में कांग्रेस के खेवनहार रहे थे. कुछ लोग तो यह भी मानते हैं कि उनका असर प्रणब मुखर्जी से कहीं अधिक रहा था. 

कांग्रेस संगठन

ऐसे में जब प्रणव मुखर्जी राष्ट्रपति बन गए थे, कांग्रेस को पूरे राज्य को एकजुट करने वाले नेता प्रियरंजन दास मुंशी की कमी काफ़ी खली थी.

बंगाल में प्रियरंजन दासमुंशी का प्रभाव कितना ज़ोरदार था - इसका उदाहरण कांग्रेस कार्यकर्ता 2009 के लोकसभा चुनाव का देते हैं. जब वो अस्पताल में कोमा में थे. उनकी लोकसभा सीट रायगंज से उनकी पत्नी दीपा दासमुंशी चुनाव जीतीं. 

इस सीट के बारे में माना जाता है कि 1998 का चुनाव हारने के बाद यहां संगठन को पूरी तरह से खड़ा करने का काम प्रियरंजन दासमुंशी ने ही किया था. 2014 में भी दीपा की जीत पक्की मानी जा रही थी. 

लेकिन प्रियरंजन दासमुंशी के भाई सत्यरंजन दासमुंशी भी तृणमूल के टिकट पर चुनावी मैदान में कूद गए. परिवार की आपसी खींचतान में जीत माकपा के मोहम्मद सलीम... \n\nउपरोक्त लेख के लिए मुझे एक अच्छा शीर्षक दें।
प्रियरंजन दासमुंशी: पश्चिम बंगाल में कांग्रेस की सबसे मुखर आवाज़